Revolución Asturiana

De Uiquipedia

Saltar a: navegación,
busca

La Revolución Asturiana (o revolución d'Ochobre) foi una
insurrección obrera armada qu'aconteció n'ochobre de 1934. La convocatoria estatal yera
de fuelga, pero n'Asturies conviértese en Revolución.

Les fuercies obreres tomaron dafechu'l control políticu y la "Comuna
Asturiana", como se la denomó, resistió ente'l día 5 d'ochobre qu'entamó la
revolución fasta'l 18 d'ochobre cuando Belarmino Tomás
presidente del Tercer Comité Revolucionariu negociará col xeneral del exercitu
de la Republica Lopez
Ochoa como xeneral del exercitu roxu.

Trátase del caberu llevantamientu obreru d'Europa.

Tabla de conteníos

1 L'Alianza obrera
asturiana

2 Desendolcu de la
revolución

3 Los exercitos

3.1 Exercitu
republicanu

3.2 Exercitu
roxu

4 La rendición

5 Revolucionarios/es

5.1 Socialistes

5.2 Anarcosindicalistes

6 Bibliografía

7 Enllaces
esternos

[editar]
L'Alianza obrera
asturiana

Los primeros pasos pa la formación de l' Alianza
Obrera partieron de los dirixentes de la CNT
presos na cárcele d' El Coto de Xixón tres el movimientu
revolucionariu que la CNT trató de impulsar en tol estáu n'avientu de 1933. Segundo Blanco, José María
Martínez, Avelino González
Mallada, Acracio
Bartolomé, Horacio
Argüelles, José
Dorado, Pelayo
Cifuentes y Avelino
Martínez mandaron un escritu al Plenu rexonal de la CNT proponiendo la
formación d'una alianza con la UGT.

En Asturies la CNT
caltenía una postura más proclive a la formación d' aliances
obreres que n'otres zones del Estáu. Aprobada la propuesta de Alianza pol
Plenu cenetista, el Comité Rexonal encargó el 9
de Marzu de 1934
a una comisión, formada por José María Martínez, Avelino González Entrialgo y
Segundo Blanco, contactar cola UGT para propone-yos la formación de l'Alianza
Obrera n'Asturies.

El día 31, sábadu, a les siete de la tarde aconceyaron nuna habitación de
"Casa Manfredo", Bonifacio Martín, Graciano Antuña]], José Mª Martínez, Horacio
Argüelles y Avelino G. Entrialgo. Cada representación estampó el so respectivu
sellu al pie de la firma quedando llegalizáu'l pactu d'Alianza
Obrera "col esclusivu obxetu de promover y llevar a efectu la revolución
social". Firmó pola U.G.T. Bonifacio
Martín, pola C.N.T José
Mª Martínez, Horacio
Argüelles y Avelino
González Entrialgo y pola FSA Graciano Antuña.

Tres el pactu d'alianza otres organizaciones obreres pidirán l'ingresu nella
como'l BOC,
la Izquierda
Comunista. Ya en ochobre entrará en l'Alianza el PCE.

[editar]
Desendolcu de la
revolución

Na nueche del 4 d'ochobre la consigna del llevantamientu ya taba dada y na
mañana del día 5 españaba'l movimientu armáu de grandes proporciones col ataque
a los cuarteles de la Guardia Civil. La revolución estendióse rapidamente pola
Cuenca
del Nalón y la
Cuenca del Caudal y la zona centro-oriental dende Sieru fasta Nava no que sedría
l'epicentru de la Revolución.

Tres el control de les cuenques los revolucionarios organizaron delles
columnes pa tomar Uviéu que ficieron na so mayoría lo mesmo que Xixón.

Había armes y dinamita , y la revolución taba mui bien organizá. Proclámase
n'Uviéu la República
Socialista Asturiana y atáquense los cuarteles de la Guardia
Civil.

A los tres díes casi la totalidá d'Asturies taba en manes de les fuercies
revolucionarios, incluyíes les fábriques d'armes de Trubia y La Vega. A los diez
díes, unos 30.000 trabayadores forman l' Exércitu Roxu.

El gobiernu de la Segunda
República española adopta una serie de medies enérxiques. Ente'l pidimientu
de Gil-Robles
comunicando a Lerroux
que nun se fia del xefe d'Estáu Mayor, xeneral Masquelet,
los xenerales Goded
y Franco (que tenía
esperiencia na represión de la fuelga revolucionaria de 1917 n'Asturies) son los encargaos
de dirixir la represión de la revolución desde l'Estáu Mayor en Madrid. Estos recomienden que se
traigan tropes de la Lexón
y de Regulares
dende Marruecos. El gobiernu acepta la so propuesta y el radical Diego
Hidalgo, ministru de la Guerra, xustifica formalmente l'emplegu d'estes
fuerzas mercenaries, nel fechu de que-y preocupaba l'alternativa de que reclutes
mozos peninsulares morrieren nel enfrentamiento, polo que la solución adoptada
parex-y aceptable.

Mientres la revolución de 1934 la ciudña d'Uviéu quedó asolada en bona parte,
resulten incendiaos, entre otros edificios, el de la Universidá, cuya biblioteca
guardaba fondos bibliográficos d' extraordinariu valor que nun se pudieron
recuperar, o el Teatru
Campoamor. También foi dinamitada La Cámara Santa en la
Catedral.

El xeneral Eduardo
López Ochoa, comandando las fuerzas militares gubernamentales, foi sofitar
les tropas sitiaes n'Uviéu, y el coronel Juan
Yagüe colos sos llexionarios y con sfitu de l' aviación.

En La
Felguera, Llangréu y nel barriu d' El
Llano de Xixón llegaron a dase breves
experiencies de comunismu
llibertariu:

En la barriada de El Llano se procedió a regularizar la vida de
acuerdo con los postulados de la CNT: socialización de la riqueza, abolición
de la autoridad y el capitalismo. Fue una breve experiencia llena de interés,
ya que los revolucionarios no dominaron la ciudad. [...] Se siguió un
procedimiento parecido al de La Felguera. Para la organización del consumo se
creó un Comité de Abastos, con delegados por calles, establecidos en las
tiendas de comestibles, que controlaban el número de vecinos de cada calle y
procedían a la distribución de los alimentos. Este control por calle permitía
establecer con facilidad la cantidad de pan y de otros productos que se
necesitaban. El Comité de Abastos llevaba el control general de las
existencias disponibles, particularmente de la harina. —Manuel Villar. El anarquismo en
la insurrección de Asturias: la CNT y la FAI en octubre de 1934

[editar]
Los exercitos

[editar]
Exercitu republicanu

El gobiernu movilizó abondes fuercies pa sofocar la Revolución Asturiana:

27 batallones d'infantería
nes que s'alcontraben 3 banderes de la Lexón

5 Escuadrones de caballería provistes d'ametralladores.

9 Bateríes d'artillería, con 36 pieces.

1 Batallón d'inxenieros

Delles compañíes de zapadores y pontoneros

2 grupos d'intendencia

2 grupos de sanidá

Unos 17.000 militares amás de la fuercia pública que l'estáu caltenía
n'Asturies que va ente los 2.645 reconocíos oficialmente a los 3322 defendiua
por dalgun autor como Paco Ignacio Taibo II ( 1664 soldaos, 798 miembros de la
Guardia Civil, 560 de la
la Guardia
d'Asaltu, 100 carabineros, 200 guardes municipales, axentes de policia y
guardies xurao de empreses mineres). Según datos de Taibo II el gobiernu español
caltenía más Guardia Civil en 1934 n'Asturies que en Madrid o Barcelona.

[editar]
Exercitu roxu

Les fuercies revolucionaries fueron d'unos 30.000 combatientes, cifra
reconocía pol ministeriu de guerra español (Barco Teruel:1984) pa otros como
David Ruiz en "Rebelión en Asturias" o Manuel Vazquez Enciso y Germán Baschwitz
falen de 50.000 los revolucionarios.

El meyor arma de los revolucionarios foi la dinamita,
los trabayadores del metal ficieron carros blindaos y dende l'entamu el exercitu
revolucionariu tuvoi nel so poder la Fabrica d'armes de Trubia. Latropamientu d'armes
ya entamara tres l'Alianza Obrera bien por robu bien por contrabandu, destacando
el desembarcu de El turquesa nes costes de Pravia.

[editar]
La rendición

Belarmino Tomás como presidente del tercer
comité revolucionariu sedrá l'encargáu de negociar col xeneral del exercitu
republicanu Eduardo
López Ochoa les condiciones de la rendición faciéndolo como xeneral del
Exercitu roxu. Ignacio
Lavilla en "Los hommbres de Octubre" reproduz el relatu que'l mesmu
Tomás ficiere de lo que-y dixera a Ochoa:

"Enantes qu'empincipiemos a tratar de lo que me traye equi, quiero que
nun pierda usté de vista que los que tamos frente a frente somos dos
xenerales, el de les fuercies gobernamentales, que ye usté, y el de les
revolucionaries, que soi yo"

En "1934. La guerra civil empezó en Asturias" de Ángel
Palomino Belarmino aparez como "xeneral en xefe del exercitu roxu
d'Asturies".

Na negociación Belarmino Tomás punxo como condiciones, siguiendo'l relatu de
so recoyíu por Lavilla:

"que nun hebia represalies, a nun ser les que remanen de l'aición de
los tribunales de Xusticia; qu'en saliendo les fuercies d'Uviéu pa entrar na
cuenca nun vaiga nin el Terciu nin los Regulares, pos dempues de lo que vimos
si la xente los viere nun saldríen les coses tan bien"

Tres negociar una rendición honrosa, que dempués nun sedrá cumplía, foi
despedíu pol xeneral Lopez Ochoa con saludu militar nel patiu del edificiu pa
plasmu de la prensa elli aconceyaos.

Enllegando a Sama y dempues d'aconceyase el Comité Revolucionariu, dende'l
balcón de la Casa Conceyu de Sama (Llangréu) empobinó l'últimu
discursu a los revolucionarios ellí aconceyaos informando de les condiciones
algamaes. Dempués de momentos d'alderique ente revolucionarios partidarios de
caltener la llucha y de los de la rendición decidióse aceutar. Les caberes
pallabres de Belarmino Tomás foron, como recueye Juan José Menéndez García:

"Namás vos dicimos, camaraes, sobre esta cuestión, la nuesa cabera
pallabra ye un puxa a los valientes trabayadores d'Asturies y a la revolución
social"

[editar]
Revolucionarios/es

[editar]
Socialistes

Belarmino Tomás
-Presidente del Tercer Comite Revolucionariu

Graciano Antuña

Ramón González
Peña - Presidente del Primer Comité Revolucionariu

Teodomiro
Menéndez - presidente del Segundu Comité Revolucionriu

[editar]
Anarcosindicalistes

Segundo Blanco

José María
Martínez

Avelino
González Mallada

Aida Lafuente

[editar]
Bibliografía

Juan
A. Sánchez García-Saúco. La revolución de 1934 en Asturias.
Editora Nacional. Madrid (1974). ISBN
84-276-1217-6.

Manuel
Villar. anarquismo en la insurrección de Asturias: La C.N.T. y la
F.A.I. en octubre de 1934 Fundación Anselmo Lorenzo (Madrid) 1994 ISBN
8486864151

Adrian
Shubert "Hacia la Revolución. Orígenes sociales del movimiento
obrero en Asturias, 1860-1934". Editorial Grijalbo.

Gabriel
Jackson, P. Broué, B. Bayerlein, F. Claudín, J.L. García Delgado, G.
Ojeda, J.A. Vázquez García, M. Cabrera, S. Juliá, Paul
Preston, A.M. Calero, , J.P. Fusi Aizpurúa, J. Girón, M. Pérez Ledesma,
P.I. Taibo II, A. Shubert, D. Benavides, J.M. Macarro, J. Alvarez Junco, L.
Paramio. "Octubre 1934". Editorial Siglo veintiuno d' España
Editores.

Ignacio
Lavilla, "Los hombres de Octubre" . Semana Negra de Xixón,
Xixón, 2004.

Juan
José Menéndez García, "Belarmino Tomás, Soberano de
Asturias" , Biblioteca Julio Somoza, Temas de Investigación Asturiana
nu24. Silverio Cañada editor, Xixón, 2000.

Ángel
Palomino. "1934. La guerra Civil empezó en Asturias".
Colección Documento. Editorial
Planeta, Barcelona , 1998.

Ángel
Palomino. "1934. La guerra Civil empezó en Asturias".
Colección Documento. Editorial
Planeta, Barcelona , 1998.

Enrique
Barco Teruel "El "golpe" socialista del 6 de octubre de 1934". Colección
Ensayo, nu7. Ediciones Dyrsa. Madrid, 1984.

Mariano Suarez. "¿quien escaeció a Belarmino Tomas. Soberania y socialismu
n'Asturies" Andecha Fundación, Uviéu, 2004. ISBN: 84-930985-3-1

Pío
Moa. "1934: Comienza la Guerra Civil. El PSOE y la Esquerra
emprenden la contienda". Ediciones Áltera, S.L. (Barcelona, 2004). ISBN
84-89779-59-7

[editar]
Enllaces esternos

Alianza Obrera:

El
procesu de formación de l'Alianza obrera asturiana, documentu, probablemente,
d'Avelino Gonzalez Entrialgo

Fechos

"Octubre de 1934: Recuerdos de un insurrecto" de Alberto
Fernández.

Obtenío de "http://ast.wikipedia.org/wiki/RevoluciÃ³n_Asturiana"

Categoríes: Historia
contemporanea d'Asturies | Movimientu
obreru | Revoluciones

Ferramientes personales

New
features

Entrar
/ Crear cuenta

Namespaces

Páxina

Alderique

Variants

Vistes

Read

Edit

View
history

Actions

Buscar

Navegación

Portada

Portal
de la comunidá

Fechos
actuales

Cambeos
recientes

Páxina al debalu

Aida

Donativos

Ferramientes

Lo
qu'enllaza equí

Cambeos
rellacionaos

Páxines
especiales

Versión pa imprentar

Enllaz
permanente

Citar
esta páxina

Otres llingües

Català

English

Español

Euskara

Français

עברית

Italiano

Polski

Svenska

Esta páxina foi modificada per postrer vegada'l 27
setiembre 2010 a les 11:45.

Text is available under the Creative Commons
Attribution/Share-Alike License; additional terms may apply. See Terms of Use for
details.

Politica
de privacidá

Tocante a
Uiquipedia

Avisu
llegal